# 2021 m. spalio mėn. Lietuvos įmonėse padidėjo paukštienos gamyba, o pardavimo kainos sumažėjo

ŽŪIKVC (LŽŪMPRIS) duomenimis, 2021 m. spalio mėn. Lietuvos įmonėse buvo paskersta 4,73 mln. paukščių ir pagaminta 9 337,83 t paukštienos skerdenų. Paukščių skerdimų skaičius spalio mėn., palyginti su rugsėjo mėn., padidėjo 3,58 proc. ir buvo 1,76 proc. didesnis nei prieš metus. Analizuojamu laikotarpiu buvo paskersta 4,61 mln. vnt. broilerių – 1,83 proc. daugiau nei rugsėjį ir 0,66 proc. daugiau nei 2020 m. spalio mėn. Kalakutų skerdimai 2021 m. spalio mėn. sudarė 35,709 tūkst. vnt. – 24,95 proc. daugiau nei rugsėjį ir 0,93 proc. daugiau nei tuo pačiu praėjusių metų laikotarpiu.

Vertinant pagal skerdenų svorį, 2021 m. spalio mėn. buvo pagaminta 9 337,83 t paukštienos – 6,58 proc. daugiau nei rugsėjį ir 6,68 proc. daugiau nei prieš metus. Iš to skaičiaus broilerių skerdenų gamyba 2021 m. spalio mėn., palyginti su rugsėjo mėn., padidėjo 4,95 proc. (iki 8 866,20 t), o, palyginti su 2020 m. spalio mėn., – 5,92 proc. Kalakutų skerdenų gamyba analizuojamu laikotarpiu padidėjo 4,90 proc., tačiau buvo 0,88 proc. didesnė nei prieš metus.

ŽŪIKVC (LŽŪMPRIS) duomenimis, 2021 m. spalio mėn. Lietuvos rinkoje atvėsintų viščiukų broilerių skerdenų buvo parduota 18,23 proc., o krūtinėlių filė – 17,03 proc. mažiau nei rugsėjo mėn., tačiau, atitinkamai – 2,22 karto ir 7,01 proc. daugiau nei prieš metus Viščiukų broilerių skerdenų vidutinė didmeninė kaina spalio mėn., palyginti su rugsėjo mėn., sumažėjo 5,14 proc., o krūtinėlių filė – 3,23 proc. Didmeninių gamintojų kainų sumažėjimą lėmė didėjanti paukštienos gamyba ir importas. Remiantis naujausiais Statistikos departamento duomenimis, rugsėjo mėn. vištienos importas Lietuvoje buvo 24,89 proc. didesnis nei rugpjūtį ir 15,72 proc. didesnis nei prieš metus.

Šaltinis ŽŪIKVC (LŽŪMPRIS), STD